Superheld en Helpende Hand pak gehoorprobleme aanCaptain Hear’O (regs) help om die fokus te plaas op die noodsaaklikheid van gehoorsiftingstoetse. (Foto: Verskaf) Vandag is Wêreldgehoordag met die tema “Om te hoor vir ŉ leeftyd, luister met sorg”. Dis ook met hierdie sorg wat Solidariteit Helpende Hand en Captain Hear’O hande vat om om te sien na die gehoor van kinders wat deel is van Solidariteit Helpende Hand se Kosblikkie-projek. Helpende Hand verseker nie net dat kinders ŉ gesonde bord kos ontvang nie, maar deur bewusmaking en gehoorsiftingstoetse by sekere van die skole wat deel is van die projek identifiseer en voorkom hulle ook reeds op ’n vroeë ouderdom gehoorverlies. Yolande van der Westhuizen, oudioloog en stigter van Captain Hear’O, vertel meer oor die noodsaaklikheid van gehoorsiftingstoetse. Ouers leer hulle kinders dat lekkergoed tandbederf kan veroorsaak en dat hulle hul tande gereeld moet borsel, maar weet hulle regtig wat om vir hulle kinders te leer oor ore en gehoor? Captain Hear’O is gebore uit die behoefte om gemeenskappe bewus te maak van hulle ore en gehoor en hoe om dit op te pas. Ontmoet vir Captain Hear’O – die superheld wie se hoofdoel is om kinders se ore te red deur vir kinders die feite oor gehoor en gehoorsorg te leer. Captain Hear’O doen dit op ŉ prettige manier waarby kinders aanklank vind sodat hulle kan onthou wat hulle leer en sodat hulle dit ook weer eendag vir hulle kinders kan leer. Die voorkoms van gehoorverlies onder kinders is wêreldwyd baie hoog, en in Suid-Afrika selfs nog hoër as in baie ander lande. Ongeveer twee tot vyf uit 1 000 kinders het ŉ matige gehoorverlies terwyl selfs meer kinders moontlik ŉ geringer graad van gehoorverlies het. Hierdie geringe en matige gehoorverlies bly dikwels onopgemerk. Die moontlike redes vir gehoorverlies by kinders sluit onder meer die volgende in: In Suid-Afrika is neonatale gehoorsiftingsprogramme by baie hospitale beskikbaar; tog word baie kinders met gehoorverlies steeds misgekyk. Dit veroorsaak natuurlik dat ’n aangebore gehoorverlies dikwels eers heelwat later in ’n kind se lewe ontdek word. Ouers is ook dikwels oorgerus oor hulle kinders se gehoor ná die aanvanklike neonatale gehoorsifting. Die realiteit is egter dat gehoorverlies dikwels later kan ontwikkel, byvoorbeeld as gevolg van die opbou van was of vog of middeloorinfeksie. Dit is daarom van kritieke belang dat kinders se gehoor gereeld getoets word, en daarom besoek Captain Hear’O skole om kinders bewus te maak van hulle ore en gehoor en om hulle gehoor te toets. Gehoorverlies by kinders kan onder meer soos volg presenteer: Captain Hear’O in aksie. (Foto: Verskaf) In werklikheid kan selfs ŉ baie geringe mate van gehoorverlies ’n groot impak op ŉ kind hê. Dit is veral die geval in ŉ klaskamer wat dikwels nie ŉ ideale luisteromgewing is nie weens geraas en swak akoestiek. Die Covid-19-maskers het dinge ook nog verder bemoeilik. In baie gevalle toon kinders min of geen simptome van gehoorverlies nie, en gevolglik gaan dit onopgemerk verby. Al voel jy nie noodwendig dat jou kind ŉ gehoorprobleem het nie, is dit daarom noodsaaklik om die kind se gehoor gereeld te toets. Captain Hear’O bied die nodige inligting op ’n praktiese, ouderdomsgerigte en humoristiese manier aan wat kinders kan onthou, soos byvoorbeeld met vyf reëls vir jou ore. Die volgende gehoorsiftingstoetse word gewoonlik by skole gedoen: Dit is belangrik om te onderskei tussen siftingstoetse en diagnostiese toetse. Siftingstoetse dui slegs aan dat daar moontlik ’n gehoorprobleem is, terwyl diagnostiese gehoortoetse die presiese oorsprong en graad van die probleem bepaal. Besoek www.captain-hearo.co.za vir meer inligting.